例如狼就係噉，狼單獨行事嗰時頂櫳淨係會殺到兔仔等嘅細隻獵物或者食腐肉，但佢哋成羣噉上嗰時就可以彼此之間互相協調，例如其中兩隻狼負責追趕啲獵物，另外幾隻就喺啲獵物嘅逃生路線嗰度伏啲獵物，而佢哋噉樣做就會殺到好似駝鹿噉嘅大型獵物（成年駝鹿身長閒閒地係狼嘅兩倍）。